CELEX: 62014TN0712
Language: el
Date: 2014-10-07 00:00:00
Title: Υπόθεση T-712/14: Προσφυγή της 7ης Οκτωβρίου 2014 — CEAHR κατά Επιτροπής

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/36
            
         Προσφυγή της 7ης Οκτωβρίου 2014 — CEAHR κατά Επιτροπής
   (Υπόθεση T-712/14)
   (2015/C 007/41)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Confédération Européenne des Associations d’Horlogers-Réparateurs (CEAHR) (Βρυξέλλες, Βέλγιο) (εκπρόσωποι: P. Mathijsen και P. Dyrberg, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση C(2014) 5462 τελικό της Ευρωπαϊκής Επιτροπής, της 29ης Ιουλίου 2014,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την υπό κρίση προσφυγή, η προσφεύγουσα ζητεί την ακύρωση της αποφάσεως C(2014) 5462 τελικό της Επιτροπής, της 29ης Ιουλίου 2014, στην υπόθεση AT.39097 — Επισκευή ωρολογίων, με την οποία η Επιτροπή απέρριψε την καταγγελία της προσφεύγουσας δυνάμει του άρθρου 7, παράγραφος 2, του κανονισμού 773/2004 (1), σχετικά με την άρνηση ορισμένων κατασκευαστών ωρολογίων γοήτρου/πολυτελείας να προμηθεύουν ανταλλακτικά σε ανεξάρτητους επισκευαστές.
   Προς στήριξη της προσφυγής της, η προσφεύγουσα υποστηρίζει ότι i) τα συμπεράσματα της Επιτροπής βασίζονται σε πολλαπλή πρόδηλη πλάνη εκτιμήσεως, περί το δίκαιο και περί τα πραγματικά περιστατικά, ii) ότι στην προσβαλλόμενη απόφαση τα συμπεράσματα της Επιτροπής δεν είναι δεόντως αιτιολογημένα και iii) ότι η προσβαλλόμενη απόφαση αποτελεί προϊόν διαδικασίας στο πλαίσιο της οποίας η Επιτροπή δεν εξέτασε ενδελεχώς τα νομικά και πραγματικά στοιχεία που εκτέθηκαν στην καταγγελία, προσβάλλοντας το δικαίωμα της προσφεύγουσας σε χρηστή διοίκηση.
   
      (1)  Κανονισμός (ΕΚ) 773/2004 της Επιτροπής, της 7ης Απριλίου 2004, σχετικά με τη διεξαγωγή από την Επιτροπή των διαδικασιών δυνάμει των άρθρων [101 ΣΛΕΕ] και [102 ΣΛΕΕ] (ΕΕ 2004, L 123, σ. 18).